
REGULAMENTUL PRIVIND 


USEFS 


Regulamentul privind organizarea şi 
funcționarea organelor de conducere ale 
Universităţii de Stat de Educaţie Fizică și Sport 


I. Dispoziţii generale 


„ Prezentul Regulament este elaborat în conformitate cu Codul Educaţiei nr.152 
din 17 iulie 2014, Carta Universitară (aprobată prin Hotărârea senatului USEFS, 

p.v. nr. 9 din 02.06.2015) şi Regulamentul-cadru privind organizarea şi 
funcţionarea organelor de conducere ale instituțiilor de învățământ superior din 
Republica Moldova (Anexă la ordinul ME nr.10 din 14 ianuarie 2015) şi 
stabileşte cadrul normativ de organizare şi funcționare'a organelor de conducere 
ale instituţiilor de învățământ superior (în continuare Regulament). 

„Sistemul organelor de conducere ale Universităţii de Stat de Educaţie Fizică şi 
Sport (în continuare USEFS) este format din senat, consiliul pentru dezvoltarea 
strategică instituțională, consiliul ştiinţific, consiliile facultăţilor, consiliul de 
administraţie şi rectorul USEFS. 

„ Personalul de conducere din USEFS este format din rector, prorector, decan, şef 
de departament sau şef de catedră, directorul şcolii doctorale. 

„ Conducerea operativă a USEFS este asigurată de rector, asistat de prorectori, cu 
sprijinul consiliului de administraţie. 

„ Rectorul este executorul de buget al USEFS. 

„ Rectorul se alege de către adunarea generală a personalului titular ştiințifico- 
didactic, personalului științific și personalului didactic angajat în funcție de 
bază şi a reprezentanţilor studenților în senat şi în consiliile facultăților cu votul 
majorităţii membrilor. Rectorul este confirmat în post, în baza rezultatelor 
alegerilor, prin ordinul fondatorului, în termen de cel mult 3 luni. Alegerea 


rectorului este reglementată printr-un Regulament elaborat de Ministerul 
Educaţiei. 

7. Prorectorii sunt numiţi de rector pe perioada mandatului său nu mai tîrziu de 
6 luni de la data investirii în funcție. Numărul prorectorilor se stabileşte prin 
Carta universitară a USEFS, aprobată de Senat. 

8. Funcţia de decan şi şef de departament/catedră sînt ocupate prin concurs, în 
termen de cel mult 6 luni de la momentul la care funcţia respectivă a devenit 
vacantă. Alegerile în postul de decan şi şef de departament/catedră sunt 
organizate de Comisia de concurs a Senatului USEFS. 

9. La ocuparea postului de şef catedră pot candida atât persoane care activează 
ca titulari la USEFS, precum şi specialişti din alte instituţii de învățământ 
sau de cercetare ştiinţifică. Departamentul Resurse Umane pune la dispoziția 
decanului facultăţii actele candidaţilor cu viza rectorului despre admiterea la 
concurs a acestora. În termen de şapte zile de la afişarea la catedră a listei 
candidaţilor la postul de şef catedră se convoacă şedinţa catedrei prezidată 
de decanul facultăţii care informează catedra referitor la fiecare candidat. 

10. Alegerile în postul de decan al facultății se organizează de Comisia de 
concurs a Senatului, care înregistrează candidaţii la post şi, la decizia 
Senatului, face un aviz la facultatea respectivă despre anunţarea concursului 
la postul de decan. Candidaturile la postul de decan sunt propuse de 
catedrele facultăţii, Consiliul facultăţii, comitetele sindicale din cadrul 
facultății sau de o persoană didactică titulară la facultatea respectivă din 
rândul membrilor catedrelor facultății. Candidaturile înregistrate şi 
programele acestora, anunţate prin aviz cu o săptămână înainte de adunare, 
sunt discutate la adunarea generală a corpului didactico-ştiinţific şi a 
reprezentanţilor studenţilor (1/4 din numărul membrilor adunării generale a 
facultăţii). Decizia adunării generale, aprobată prin vot deschis sau secret, 
privind recomandarea candidaturilor pentru ocuparea postului de decan, este 
prezentată Comisiei de concurs, care aprobă decizia adunării generale de a 
susține sau respinge candidaturile recomandate de adunarea generală. În 
buletinul de vot pentru şedinţa senatului USEFS vor fi incluse toate 
candidaturile examinate la adunarea generală a corpului didactic-ştiinţific şi 
a reprezentanţilor studenților facultăţii respective. 

11. Funcţia de rector, prorector, decan, şef de departament/catedră, director al 
şcolii doctorale poate fi deţinută de una şi aceeaşi persoană nu mai mult de 
două mandate consecutive, a cîte 5 ani fiecare. 


12. Personalul de conducere al USEFS poate cumula funcții ştiințifico-didactice 
şi ştiinţifice în conformitate cu legislaţia muncii şi Regulamentul cu privire 
la normarea activităţii ştiințifico-didactice şi de cercetare al USEFS (aprobat 
prin Hotărârea senatului, p.v. nr. 9 din 02.06.2015). 


II. Senatul USEFS. Alegerea membrilor senatului 


13. Senatul USEFS reprezintă organul colectiv suprem de conducere. 

14. Senatul are următoarele competenţe şi atribuţii: 

1) asigurarea respectării principiului libertăţii academice şi al autonomiei 
universitare; 

2) elaborarea şi aprobarea Cartei universitare; 

3) aprobarea Planului de dezvoltare strategică instituţională; 

4) aprobarea bugetului instituției; 

5) elaborarea şi aprobarea metodologiilor şi regulamentelor de organizare a 
activităţilor şi programelor academice, de cercetare şi creație artistică din 
cadrul instituției, precum şi metodologiilor şi regulamentelor de recrutare, 
angajare şi evaluare a cadrelor didactice; 

6) aprobarea structurii organizatorice şi funcţionale a universităţii. 

7) elaborarea şi aprobarea regulamentului institutional privind alegerea 
rectorului, în baza Regulamentului-cadru aprobat de Ministerul Educaţiei; 

8) confirmarea prin hotărîre, fără drept de modificare, a listei membrilor 
Consiliului pentru dezvoltare strategică instituțională. 

15. Membrii senatului USEFS se aleg prin vot direct şi secret din personalul 
ştiințifico-didactic, didactic şi auxiliar - ales prin votul secret al corpului 
profesoral-didactic al facultăţilor, departamentelor, centrelor ştiinţifice, din 
studenţi - aleşi de formațiunile academice şi asociaţiile studenţeşti, din 
reprezentanţi ai organelor sindicale — aleşi de organizaţiile sindicale, în 
conformitate cu prezentul Regulament. Sînt din oficiu membri ai senatului 
rectorul, prorectorii şi decanii. 

16. Numărul total al membrilor senatului se stabileşte, pe baza principiului 
reprezentativității proporționale, prin Carta universitară. Efectivul senatului 
nu va depăşi 101 persoane. 

17. Studenţii sînt reprezentaţi în senat în proporție de 1/4 din numărul total al 
membrilor. 


18. Durata mandatului senatului este de 5 ani, sincronizată cu durata mandatului 
rectorului. Durata mandatului membrilor senatului din rîndul studenţilor este 
de un an, cu posibilitatea reînnoirii mandatului. 

19. Cu cel puţin 30 de zile înaintea datei de expirare a mandatului senatului în 
funcţie, acesta începe procesul de alegere a unui nou senat prin constituirea 
unei Comisii electorale formată din cîte un reprezentant al fiecărei facultăți 
şi organizaţii sindicale din cadrul USEFS, ales prin vot de consiliile 
facultăților şi de structurile colective de conducere ale organizaţiilor 
sindicale. Comisia electorală îşi alege prin vot preşedintele şi secretarul. 
Componenţa nominală a Comisiei, preşedintele şi secretarul se confirmă prin 
hotărîre a senatului, pe un termen de 5 ani. Procesele-verbale de alegere a 
membrilor Comisiei electorale se păstrează pe întreaga durată de activitate a 
senatului. 

20. Comisia electorală elaborează şi face public calendarul alegerilor membrilor 
senatului. Procesul electoral nu poate avea loc într-un termen mai scurt de 14 
zile de la anunţarea lor. 

21. Reprezentanţii cadrelor didactice şi ştiinţifice în senat sînt aleşi la adunarea 
generală a corpului didactico-ştiinţific al facultăţilor prin vot direct şi secret. 
Reprezentanţii personalului auxiliar şi studenților sunt aleşi la adunarea 
generală a colectivului respectiv sau a reprezentanţilor, prin vot deschis sau 
secret. Rezultatele alegerilor vor fi consemnate în procese verbale şi 
comunicate Comisiei electorale. 

22. Pentru supravegherea termenelor şi procedurii de desfăşurare a alegerilor 
este obligatorie prezenţa a cel puţin unui membru al Comisiei electorale, 
altul decît cel desemnat de structura care desfăşoară alegerile. 

23. Procesele-verbale privind rezultatele alegerilor membrilor senatului vor fi 
prezentate în termen de 5 zile de la încheierea procesului electoral de către 
Comisia electorală în plenul şedinţei senatului USEFS pentru validarea 
alegerilor şi emiterea hotărârii de constituire a noului senat şi de stabilire a 
perioadei mandatului acestuia. 

24. Preşedintele senatului este rectorul. Secretarul senatului este ales de senat la 
prima şedinţă a senatului din membrii acestuia. 


III. Consiliul pentru dezvoltare strategică instituţională 


25. Consiliul pentru dezvoltare strategică instituțională este organul de 
conducere care se întruneşte cel puţin o data în trimestru sau ori de cîte ori 


este necesar, la iniţiativa preşedintelui sau a cel puţin 1/3 din numărul 
membrilor. 


26. Consiliul de dezvoltare strategică instituţională are următoarele competenţe 
şi atribuţii: 


a. 


f. 


coordonarea elaborării Planului de dezvoltare strategică instituțională, 
care cuprinde viziunea, misiunea, strategii de dezvoltare a USEFS şi 
acțiunile principale pentru o perioadă de cel puţin 5 ani, şi prezentate 
senatului pentru aprobare; 


. monitorizarea, evaluarea eficientizării utilizării resurselor financiare şi 


prezentarea senatului pentru aprobarea proiectului bugetului USEFS; 
aprobarea contractului-tip de studii şi cuantumului taxelor de studii; 
asigurarea managementului instituțional privind drepturile de 
proprietate intelectuală şi de transfer tehnologic; 
luarea deciziilor, cu avizul favorabil al senatului, privind: 
i. dezvoltarea şi consolidarea patrimoniului USEFS, cu cel puţin 
2/3 din numărul voturilor membrilor; 
ii. iniţierea şi închiderea programelor de studii, cu cel puţin 2/3 din 
numărul voturilor membrilor; 
iii. metodologia de salarizare şi stimulare a personalului; 
iv. activităţile de antreprenoriat, parteneriatele public-private şi 
cooperarea cu mediul de afaceri: 
v. angajarea în consorţii şi fuzionarea cu alte instituții de 
învățământ superior. 
organizarea şi desfăşurarea alegerilor pentru postul de rector în 
conformitate cu Regulamentul privind modul de alegere a rectorului 
USEFS (aprobat prin Hotărârea senatului p.v. nr.6 din 05.03.2015). 


27. Consiliul pentru dezvoltare strategică instituţională se constituie din nouă 
membri, după cum urmează: 


1) 


trei membri desemnați: de Ministerul Educaţiei — un membru, de 


Ministerul Finanţelor — un membru, de fondator — un membru. Membrii 


desemnați nu pot avea calitate de salariat în cadrul ministerelor respective; 


2) doi membri din rîndul cadrelor didactice titulare, care nu deţin funcţii 
de conducere şi nu sunt membri ai senatului, selectaţi prin vot secret de 
adunarea generală a membrilor consiliilor facultăților şi a reprezentanţilor 
studenţi din senat şi din consiliile facultăţilor; 

3) doi membri delegaţi din partea senatului, care sînt experți externi şi nu 
au calitatea de titular ai USEFS; 

4) rectorul; 

5)  prorectorul responsabil de probleme financiare. 

28. Componenţa Consiliului pentru dezvoltare strategică instituțională trebuie 
să includă şi economişti şi jurişti. Persoana desemnată de Ministerul 
Finanţelor trebuie să dețină competenţe specifice privind monitorizarea şi 
auditarea financiară. La constituirea Consiliului pentru dezvoltare strategică 
instituţională se respectă principiul echilibrului de gen. 

29. Membrii Consiliului pentru dezvoltarea strategică instituțională se 
desemnează pentru un mandat de 5 ani. 

30. Preşedintele Consiliului pentru dezvoltare strategică instituţională este ales 
de membrii acestuia. Angajaţii USEFS nu pot fi aleşi în funcţia de preşedinte 
al Consiliului pentru dezvoltare strategică instituțională. 

31. Membrii Consiliului pentru dezvoltare strategică instituţională, desemnaţi 
de USEFS, beneficiază de o indemnizaţie lunară, cu excepţia rectorului şi a 
prorectorului. Indemnizaţia respectivă se plăteşte din bugetul USEFS pentru 
membrii desemnați de aceasta, iar pentru membrii desemnaţi de fondator şi 
ministerele de resort — din bugetul fondatorului. Cuantumul indemnizaţiei 
este de un salariu mediu pe economie pentru membri şi de două salarii medii 
pe economie pentru preşedintele Consiliului. 

32. Membrii Consiliului de dezvoltare strategică instituţională poartă răspundere 
pentru deciziile luate, în conformitate cu legislaţia în vigoare. 

33. Senatul universităţii face demersurile necesare şi începe procedura de 

desemnare a noilor membri ai Consiliului de dezvoltare strategică instituțională 

cu cel puţin 30 de zile înaintea expirării mandatului membrilor în funcţie. 


IV. Consiliul ştiinţific 


34. Instituţiile de învăţământ superior, consorțiile şi parteneriatele naţionale şi 
internaţionale care intenționează să organizeze programe de studii superioare 
de doctorat constituie un Consiliu Științific alcătuit din minimum 7 şi 
maximum 15 persoane. 


35. Activitatea Consiliului Ştiinţific al USEFS este reglementată de Carta 
universitară, Regulamentul de organizare şi funcționare a Consiliului 
Ştiinţific USEFS (aprobat prin Hotărârea senatului p.v. nr.5 din 12.02.2015) 
şi Regulamentul USEFS privind organizarea şi desfăşurarea studiilor 
superioare de doctorat (ciclul III) în USEFS (aprobat prin Hotărârea 
senatului p.v. nr.5 din 12.02.2015) 


V. Consiliul facultăţii 


36. Organul de conducere al facultăţii este Consiliul facultăţii, care se alege pe 
un termen de cinci ani. Membrii Consiliului facultăţii sînt, de regulă, 
persoane cu titlu ştiinţific şi ştiințifico-didactic. Alegerile au loc în termen de 
10 zile după anunţarea lor. Studenţii sînt reprezentaţi în Consiliul facultăţii 
în proporție de 1/4 din numărul total al membrilor. Durata mandatului 
membrilor Consiliului din rîndul studenţilor este de un an, cu posibilitatea 
reînnoirii mandatului. Membrii din oficiu ai Consiliului facultăţii sunt 
decanul, prodecanul şi şefii catedrelor de profil din cadrul facultăţii. 

37. Consiliul facultăţii în funcţie începe procedurile de alegere a membrilor 
unui nou consiliu cu cel puţin 30 de zile înaintea încheierii mandatului 
membrilor consiliului în funcţie prin formarea Comisiei electorale a 
facultăţii. Fiecare catedră (subdiviziune ştiinţifică) şi comitetele sindicale 
propun cîte un reprezentant în Comisia electorală a facultății. Comisia 
electorală îşi alege preşedintele şi secretarul cu majoritatea simplă de voturi 
(dacă sînt propuse două sau mai multe candidaturi). 

38. Componenţa nominală, preşedintele şi secretarul Comisiei electorale sînt 
confirmate prin hotărîrea Consiliului facultății; 

39. Numărul total al membrilor Consiliului facultății şi membrii de drept ai 
acestuia se stabilesc prin Carta universitară. 

40. Membrii Consiliului facultăţii sunt aleşi prin vot direct şi secret de către 
personalul titular ştiinţifico-didactic şi personalul ştiinţific angajat în funcție 
de bază la catedrele facultăţii, de formațiunile academice studenţeşti (sau a 
reprezentanţilor acestora) şi de către comitetele sindicale din cadrul 
facultăţii. 

41. Rezultatele alegerilor vor fi consemnate într-un proces verbal al Comisiei 
electorale, care se prezintă Consiliului facultăţii în decurs de 2 zile după 
expirarea termenului alegerilor pentru validarea şi stabilirea perioadei 


mandatului noului Consiliu consemnate prin hotărîre Consiliului facultăţii în 
funcție. 

42. Pentru supravegherea termenelor şi procedurii de desfăşurare a alegerilor, la 
fiecare catedră (subdiviziune) este obligatorie prezenţa a cel puţin unuia 
dintre membrii Comisiei electorale, care nu este membru titular al catedrei 
(subdiviziunii) la care se desfăşoară procesul electoral. 

43. Consiliul subdiviziunii ştiinţifice, care activează în cadrul USEFS, se alege 
după principiile de alegere a Consiliului facultăţii. 

44.Decanul facultăţii deține funcția de preşedinte al Consiliului facultăţii, iar în 
funcţia de vicepreşedinte se confirmă prin vot deschis al Consiliului unul din 
prodecani. Secretarul Consiliului facultăţii este ales la prima şedinţă a 
Consiliului facultăţii din membrii acestuia. 

45.Contestaţiile privind organizarea şi desfăşurarea alegerilor Consiliului 
facultăţii se adresează senatului USEFS în termen de cinci zile de la 
anunţarea hotărârii Comisiei electorale. Pentru examinarea contestaţiilor, 
senatul formează o comisie. Comisia va prezenta senatului concluziile 
respective în termen de trei zile. Hotărîrea senatului este definitivă. 

46. În cazul constatării încălcării prvederilor prezentului regulament de alegere 
a Consililui facultăţii, senatul anulează rezultatele alegerilor şi anunţă un nou 
concurs. 


VI. Consiliul de administrație 


47. Conducerea operativă USEFS este asigurată de rector, asistat de prorectori, 
cu sprijinul Consiliului de administrație. 

48. Consiliul de administrație este format din: rector, prorectori, decani şi un 
reprezentant al studenților, membru al Senatului. 

49. Rectorul poate invita la şedinţele Consiliului de administrație reprezentanți 
ai sindicatului, ai asociației studenţeşti sau orice altă persoană din 
Universitate sau din afara ei. 


VII. Personalul de conducere 


50. Rectorul inițiază, prin intermediul comisiilor de concurs aprobate de senat, 
concursul pentru funcția de decan şi şef de departament/catedră, conform 


prezentului Regulament, în termen de cel mult 6 luni de la momentul 
devenirii vacante a funcţiei respective. 
51. O singură persoană nu poate ocupa concomitent două posturi de conducere. 


VIII. Alegerile în instituţiile nou create 


52. În instituţiile de învățămînt nou create pînă la efectuarea alegerilor la nivel 
de facultate (catedră, consiliu, decan) alegerea cadrelor didactico-ştiințifice 
este organizată de Senatul numit prin ordinul rectorului şi confirmat de 
Ministerul Educaţiei şi ministerul de resort pe un termen de până la doi ani. 

53. După expirarea termenului indicat în ordin, Senatul Instituţiei de învățământ 
este ales în conformitate cu prezentul Regulament. 


Dispoziţii speciale 


54.Prodecanii sînt selectați prin concurs de către decani, pe principiul 
competenţelor profesionale. 

55. În cazul în care un membru al Comisiei electorale a USEFS, a facultăţii, este 
propus ca membru al Consiliului sau al Senatului, se alege un nou membru 
al Comisiei din partea aceleaşi subdiviziuni. 

56.Componenţa nominală a comisiilor electorale şi a Consiliilor facultăţilor, 
precum şi componenţa nominală a Senatului USEFS, în caz de necesitate 
(cînd un membru al Comisiei, Consiliului, Senatului a absolvit universitatea 
sau s-a eliberat din funcţie), se completează anual cu reprezentanţi ai 
subdiviziunilor respective. 


